recursal/SuperWikiNEXT-32B huggingface dataset:
Historic siteவார்ப்புரு:SHORTDESC:Historic site
22 டிசம்பர் 2000 அன்று பாகிஸ்தான் நாட்டின் லஷ்கர்-ஏ-தொய்பா அமைப்பைச் சேர்ந்த பயங்கரவாதிகளால் இந்தியாவின் தலைநகரான தில்லியில் உள்ள செங்கோட்டையில் நடத்தப்பட்ட துப்பாக்கிச் சூட்டில் 3 இந்திய இராணுவத்தினர் மற்றும் ஒரு இந்தியர் சுட்டுக் கொல்லப்பட்டார்.
 இந்த தாக்குதலுக்கு லஷ்கர்-ஏ-தொய்பா தீவிரவாத அமைப்பு பொறுப்பு ஏற்றது.

இத்தாக்குதலுக்கு மூளையாக செயல்பட்ட லஷ்கர்-ஏ-தொய்பா அமைப்பின் தீவிரவாதி பிலால் அகமது ஆரீப்பை 17 ஆண்டுகள் கழித்து தில்லி காவல்துறை மற்றும் குஜராத் மாநில பயங்கரவாத எதிர்ப்புப் படையினரால் 10 சனவரி 2018 அன்று தில்லி வானூர்தி நிலையத்தில் வைத்து கைது செய்தனர்.

4 நவம்பர் 2022 அன்று இந்திய உச்ச நீதிமன்றம் பயங்கரவாதி பிலால் முகமது ஆரிப்பிற்கு சாகும் வரை மரண தண்டனை விதித்து தீர்ப்பு வழங்கியது..

மேற்கோள்கள்
-----------

1. ↑  "Archived copy". .
2. ↑  "2000 Red Fort terrorist attack". *தி டைம்ஸ் ஆஃப் இந்தியா*. 3 December 2007.. பார்த்த நாள்: 4 August 2012.
3. ↑  "Red Fort terrorist attacks".. பார்த்த நாள்: 4 Aug 2012.
4. ↑  "Red Fort attack will not affect peace moves". 2012-08-19. .
5. ↑  "Red Fort attack case: Chronology - Hindustan Times". .
6. ↑  Supreme Court affirms death penalty of LeT terrorist Mohammad Arif in 2000 Red Fort attack case
7. ↑  செங்கோட்டை தாக்குதல் வழக்கில் பயங்கரவாதி முகமது ஆரிப் தூக்கு உறுதி
8. ↑  லஷ்கர் இடி பயங்கரவாதியின் மரண தண்டனையை உச்ச நீதிமன்றம் உறுதி செய்தது

வெளி இணைப்புகள்
---------------

* The Tribune, Chandigarh, India - Main News
*
**சார் சினார்** (Char Chinar) தீவு சில நேரங்களில் சார் சினாரி, ரோபா லங்க் அல்லது ரூபா லங்க் என்றும் அழைக்கப்படுகிறது, இது ஜம்மு-காஷ்மீரில் சிறீநகரிலுள்ள, தால் ஏரியிலுள்ள ஒரு தீவாகும். தால் ஏரியில் 3 தீவுகள் உள்ளன. அவற்றில் 2 அழகான சினார் மரங்களால் குறிக்கப்பட்டுள்ளன. போத் தால் பகுதியில் அமைந்துள்ள இந்தத் தீவு ரூப் லங்க் (வெள்ளித் தீவு) என்றும் அழைக்கப்படுகிறது, இதன் நான்கு மூலைகளிலும் கம்பீரமான சினார் மரங்களைக் கொண்டுள்ளது. எனவே இது சார்-சினாரி (நான்கு சினார்கள்) என்று அழைக்கப்படுகிறது.   இரண்டாவது சினார் தீவு, சோன் லங்க் (தங்கத் தீவு) என அழைக்கப்படுகிறது. இது லோகுத் பகுதியில் அமைந்துள்ளது, மேலும் ஹஸ்ரத்பாலின் புனித ஆலயம் இங்கிருந்து தெரிகிறது.

வரலாறு
------

முகலாய பேரரசர் ஒளரங்கசீப்பின் சகோதரர் முராத் பக்ச் ரூபா லங்க்கை உருவாக்கினார். 

 தால் ஏரியில் சார் சினார்

சினார்
------

கிழக்கு இமயமலையில் சினார் மரங்கள் பண்புரீதியாக வளர்கின்றன. அங்கு தாவரவியல் பெயர் *பிளாட்டனஸ் ஓரியண்டலிஸ் என்பதாகும்.* அவை காஷ்மீர் பாரம்பரியத்தின் ஒரு முக்கிய அங்கமாக இருக்கின்றன. காஷ்மீரில் உள்ள ஒவ்வொரு கிராமத்திலும் ஒரு சினார் மரம் காணப்படுகிறது. இந்த மரங்கள் பல காலங்களாக பிழைத்துள்ளன, ஏனென்றால் சினார் அடிப்படையில் நீண்ட காலமாக வாழும் மரமாகும். இது போதுமான நீருடன் குளிர்ந்த காலநிலையின் ஒரு பகுதி முழுவதும் பரவுகிறது. மரத்தில் பல பண்புகள் உள்ளன - இலைகள் மற்றும் பட்டை மருந்தாகப் பயன்படுத்தப்படுகின்றன, சரிகை மரம் என்று அழைக்கப்படும் மரம் மென்மையான தளவாடங்களுக்காகவும், கிளைகள் மற்றும் வேர்கள் சாயங்களை தயாரிக்கவும் பயன்படுத்தப்படுகின்றன.

சரிவு மற்றும் மறுசீரமைப்பு
--------------------------

கண்மூடித்தனமான வீழ்ச்சி மற்றும் வெள்ளம் போன்ற பல்வேறு காரணங்களால் ஜம்மு-காஷ்மீர் முழுவதிலும் உள்ள சினார் மரங்கள் பாதிக்கப்பட்டுள்ளது. சார் சினாரில் உள்ள நான்கு சினார் முன்பு இருந்தது போல கம்பீரமாக இல்லை என்று உள்ளூர் மற்றும் ஊடக நிறுவனங்கள் தெரிவிப்பது பொதுவானது. நான்கு மரங்களில் மூன்று வறண்டு போனதற்கான அறிகுறிகளைக் காட்டியுள்ளன. சில உள்ளூர்வாசிகள் தீவின் கட்டுமானத்தை குற்றம் சாட்டுகின்றனர். மற்றவர்கள் சமீபத்திய வெள்ளம் மற்றும் காலநிலை மாற்றத்தை குற்றம் சாட்டுகின்றனர்.  

ஜம்மு-காஷ்மீரின் மலர் வளர்ப்புத் துறை இத்தீவை அதன் முந்தைய மகிமைக்கு மீட்டெடுப்பதற்கான முயற்சிகளை மேற்கொண்டு வருகிறது. மேலும் தீவில் மேலும் சினார் மரங்களை நட்டு வருகிறது.

காட்சிகள்
---------

* 
* 
* 
* 
*

குறிப்புகள்
-----------

1. ↑   *The Geographer*. 1994.
2. ↑  Sharma, Shiv (2008). *India - A Travel Guide*. Diamond Pocket Books (P) Ltd.. பக். 816. பன்னாட்டுத் தரப்புத்தக எண்:9788128400674.
3. 1 2  "The lost charm of Char Chinari" (in en-US) இம் மூலத்தில் இருந்து 2018-06-18 அன்று. பரணிடப்பட்டது.. .
4. ↑  Ashiq, Peerzada (2015-11-19). "The speaking tree of Kashmir" (in en-IN). *The Hindu*. பன்னாட்டுத் தர தொடர் எண்:0971-751X. .
5. ↑  "Dying Chinars enchant no visitors at Char Chinari" (in en-gb) இம் மூலத்தில் இருந்து 2018-06-18 அன்று. பரணிடப்பட்டது.. .
6. ↑  "Kashmir’s famed Char Chinari island dying a slow death". .

வெளி இணைப்புகள்
---------------

* Photo of Char Chinar (Rupa Lank) பரணிடப்பட்டது 2012-03-07 at the வந்தவழி இயந்திரம்
* Photo of Char Chinar (YongKianOn)
* Kashmir Beauty-Chinar பரணிடப்பட்டது 2019-01-28 at the வந்தவழி இயந்திரம்
தேவராஜ் அர்சு சாலை கபே காபி உணவகத்திலிருந்து தொடங்குகிறது 
 பண்டிகை கொண்டாட்டங்களில் மனநிலையில் தேவராஜ் அர்சு சாலை 
**டி. தேவராஜ் அர்சு சாலை (Devaraj Urs Roa)** என்பது இந்தியாவின் கர்நாடக மாநிலத்தில் உள்ள மைசூர் நகரத்தின் மிக முக்கியமான வணிகச்சாலையாகும். இந்தச் சாலை நகரத்தின் மைய வணிகப் பகுதியாகும்.  அஞ்சல்துறை அலுவலக பேச்சுவழக்கில், தேவராஜ் அர்சு சாலை **மைசூர் ஒன்** என்று அழைக்கப்படுகிறது .

வரலாறு
------

இந்தச் சாலைக்குக் கர்நாடகாவின் ஒரு புகழ்மிக்க முதல்வராகவும், சீர்திருத்தவாதியாகவும் இருந்த திரு. தேவராஜ் அர்சு அவர்களின் பெயரிடப்பட்டது. இந்தப் பகுதி முன்பு தேவராசா மொகல்லா என்று அழைக்கப்பட்டது. இங்கு வாராந்திரச் சந்தை தொடர்ந்து நடத்தப்பட்டது. சந்தையின் இருப்பிடம் தற்போதைய தேவராசா சந்தையாக மாறியது.

அமைவிடம்
--------

தேவராஜ் அர்சு சாலை ஒரு மைல் நீளம் கொண்டது. இந்தச் சாலையில் பல இணைச் சாலைகள் உள்ளன. மேலும், இது மொத்தம் இரண்டு கிலோமீட்டர் சதுர பரப்பளவு மைசூர் நகரத்தின் நகரத்தை உருவாக்குகிறது. இந்தச் சாலை கிழக்கு-மேற்காக அமைகிறது. மைசூர் அரண்மனையின் வடமேற்கு மூலையில் கே.ஆர்.வட்டம் வந்து தேவராஜ் அர்சு சாலை இங்கே தொடங்குகிறது. மகாராணி கல்லூரி அருகே தேவராஜ் அர்சு சாலையில் ஜே.எல்.பி சாலை இணைகிறது.

வணிகம்
------

தேவராஜ் அர்சு சாலையில் உள்ள பெரும்பாலான கடைகள் துணி, ஆபரணங்களை விற்பனை செய்பவை. பல முன்னணி வங்கிகளின் கிளைகளும் இங்கு உள்ளன. உணவகங்கள் குறைவாகவே இருக்கின்றன. ஆனால் சில உணவகங்கள் இணைச் சாலைகளில் அமைந்துள்ளன. சாலையின் ஒரு பக்கத்தில் ஊர்தி நிறுத்தம் அனுமதிக்கப்படுகிறது. சாலை முழுவதும் ஒரு வழிப் பாதையாக மாற்றப்பட்டுள்ளது. ஒரே ஒரு காபி கடை மட்டுமே உள்ளது. ஆனால் புதிய காபி தூளை விற்கும் பல கடைகள் உள்ளன.  இந்தச் சாலையில் உள்ள அனைத்து கட்டிடங்களும் ஒரே மாதிரியான முகப்பில் கட்டப்பட்டுள்ளன.

நவீனக் காலம்
------------

நவீனக் காலகட்டத்தில், மைசூர் நகரின் பல்வேறு பகுதிகளில் பல வணிக வளாகங்களை திறக்கும் முயற்சி மேற்கொள்ளப்பட்டு வருகிறது. ஆனால் தேவராசா சந்தையில் ஏற்பட்ட காலடி இன்னும் பல காரணங்களுக்காக நகரத்தில் மிக உயர்ந்ததாக உள்ளது. ஒன்று நகரப் பேருந்து நிலையத்திற்கு அருகாமையில் உள்ளது. மற்றொன்று இங்கிருந்து ஒரு கிலோமீட்டர் தொலைவில் உள்ள இரயில் நிலையத்திற்கு அருகில் முடிகிறது.

நேரம்
-----

மைசூரில் உள்ள கடைகள் தாமதமாக திறந்து சீக்கிரமாகவே மூடப்படுகின்றன. பெரும்பாலான கடைகள் மாலை ஒன்பது மணிக்குள் மூடப்பட்டுவிடும். சில கடைகள் இரவு 10 மணி வரை நீடிக்கும்.

மேலும் காண்க
------------

* திவான் சாலை, மைசூர்
* தப்பெரின் கடிகார கோபுரம்
* மாண்டி மொகல்லா
* புனித பிலோமினா தேவாலயம், மைசூர்

புகைப்படங்கள்
-------------

* கே.ஆர் வட்டம்கே.ஆர் வட்டம்
* அஞ்சநேயா கோயில்அஞ்சநேயா கோயில்
* கபே காபி டே கடை*கபே காபி டே* கடை
* மேல் முனைமேல் முனை

குறிப்புகள்
-----------

1. ↑  "Devaraj Urs Road". .
2. ↑  "D Devaraj Urs Road Mysore Pin Code: D Devaraj Urs Road Mysore, Mysore, Mysore, Mysore Post Office Code & Address with Map". .
3. ↑  "KARNATAKA BANK LTD, Devaraj Urs Road Mysore Branch, Mysore, Karnataka, BankIFSCcode.com". .
4. ↑  "AXIS BANK, Devaraj Urs Road Branch, Mysore, Karnataka, BankIFSCcode.com". .
**திலிப் வர்மன்** ஓரு மலேசியப் பாடகர். இவர் பாடலாசிரியரும் இசையமைப்பாளரும் ஆவார். இவர் மலேசியாவின் பினாங்கு மாநிலத்தில் பிறந்து வளர்ந்தவர். இந்தியப் பின்னணிப் பாடகர்களுடன் ஒப்பிடப்படும் மலேசியத் தமிழ்ப் பாடகரான இவர், தமிழ் இசையமப்பாளர்களான இளையராஜாவுக்கும், ஏ.ஆர்.ரகுமானுக்கும் ரசிகராவார். தனது இசைப் பயணத்தை சிறு மேடை நிகழ்ச்சிகளின் வாயிலாகத் தொடங்கிய திலிப் வர்மனின் பாடல்களில் *கனவெல்லாம் நீதானே* என்ற பாடல் மிகப் புகழ் பெற்றதாகும்.

மலேசியத் தமிழ்த் திரைப்படங்களான *நவம்பர் 24*, *கண்கள்*, *இவன்தான் ஹீரோ* ஆகிய படங்களுக்கு இசையமைத்துள்ளார். 2007 ஆம் ஆண்டிற்கான மலேசிய இந்திய இசைத் துறை வழங்கிய சிறந்த ஆண் பாடகருக்கான விருதினைப் பெற்றுள்ளார்.

முன்னாள் மலேசிய அமைச்சர் டத்தோ சிறீ சாமிவேலுவும் இவரது "கனவுகள் வரும்" பாடல்தொகுப்பிற்கு ஓர் பாடல் எழுதியுள்ளார்.

2002 ஆம் ஆண்டில்தான் இவரது திறமை அங்கீகரிக்கப்பட்டது எனலாம். "நவீனம்" என்னும் பாடல்தொகுப்பில் பாடும் வாய்ப்பைப் பெற்றர்.

திலிப் தனது "உயிரைத் தொட்டேன்" என்னும் பாடலின் மூலம் மேலும் புகழ் பெற்றார். இந்த பாடலின் சிறந்த இசையின் காரணமாகவும், தரத்தினாலும் "டி.ஹெச்.ஆர் ராகா மலேசியன் டாப் 10" என்ற நிகழ்ச்சியில் நீண்ட நாட்களாக ஒலிபரப்பப்பட்டது.

மாபெரும் வெற்றிபெற்ற "கனவெல்லாம்" என்னும் இசைக்கோவைக்குப் பிறகு "மீண்டும் மீண்டும்" என்னும் இசைக்கோவையைத் துவங்கினார். இந்த இசைக்கோவையை இந்தியப் பாடகருடன் இந்தியாவில் பாடியுள்ளார்.

மேற்கோள்கள்
-----------

1. ↑  "இசையமைப்பாளர் திலிப் வர்மன்". 31 மே 2010. .

வெளியிணைப்புகள்
---------------

* "திலிப் வர்மனின் வலைப்பூ". 30 செப்டெம்பர் 2011. .
* "கனவுகள் பூக்கும் - திலிப் வர்மன்". 15 ஆகத்து 2010. .
**எசுக்காண்டினேவிய மலைகள்** (*Scandinavian Mountains*) அல்லது **எசுகாண்டெசு** (*Scandes*) எசுக்காண்டினேவியத் தீவகத்தின் முழுமையும் நீண்டுள்ள மலைத் தொடர். இம்மலைத் தொடரின் மேற்குப் பகுதி செங்குத்தாக வடகடல், நோர்வீயக் கடல் பகுதிகளில் இறங்கி நோர்வேயின் கடனீர் இடுக்கேரிகளை உருவாக்கியுள்ளது. வடகிழக்கில் படிப்படியாக பின்லாந்து நோக்கி வளைந்துள்ளது. வடக்கில் இவை நோர்வேக்கும் சுவீடனுக்குமான எல்லையாக உள்ளது. இறுதியில் ஆர்க்டிக் வட்டத்தில் 2,000 மீட்டர்கள் (6,600 அடி) உயரத்தை எட்டுகிறது. இந்த மலைத்தொடர் பின்லாந்தின் வடமேற்கு முனையைத் தொடுகிறது. 

இந்த மலைகள் மிகவும் உயரத்தை உடையவை அல்ல. ஆனால் மிகவும் செங்குத்தான பகுதிகளைக் கொண்டவை. தெற்கு நோர்வேயில் 2,469 மீட்டர்கள் (8,100 அடி) உயரமுள்ள *கலோபிகென்* வடக்கு ஐரோப்பிய நிலப்பகுதியிலுள்ள மிக உயரமான கொடுமுடியாகும். சுவீடியப் பகுதியில் 2,104 மீ (6,903 அடி) உயரமுள்ள *கெப்னேகைசா* ]] மிக உயர்ந்த கொடுமுடியாகும். பின்லாந்தில் 1,324 மீ (4,344 அடி) உயரமுள்ள *ஆல்த்தி* மிக உயர்ந்த கொடுமுடியாகும். 

இம்மலைத் தொடரின் வடக்கு அமைவிடமும் வட அத்திலாந்திக்குப் பெருங்கடலின் ஈரப்பசையும் இணைந்து இங்கு பல பனிப்புலங்களும் பனியாறுகளும் உருவாகியுள்ளன. உயரங்களை எட்ட எட்ட வெப்பநிலை விரைவாகக் குறைகிறது. தெற்கு நோர்வேயில் கடல்மட்டத்திலிருந்து 1500 மீட்டர்களுக்கு மேலுள்ள மேற்குச் சரிவுகளிலும் 1200 மீ மேலுள்ள கிழக்குச் சரிவுகளிலும் பொதுவாகவே நிலத்தடி உறைபனி உருவாகிறது. வடக்கு நோர்வேயின் மேற்குச் சரிவுகளில் 800 - 900 மீ மேலும் கிழக்குச் சரிவுகளில் 600 மீ மேலும் நிலத்தடி உறைபனியைக் காணலாம்.

மேற்கோள்கள்
-----------

1. ↑   "Galdhøpiggen". *Nationalencyklopedin*. அணுகப்பட்டது 18 July 2010.
2. 1 2  Lindström, Maurits "fjällkedjan". *Nationalencyklopedin*.  அணுகப்பட்டது 18 July 2010.
3. ↑
நுழைவாயில்

**காமரசவல்லி கார்க்கோடேசுவரர் கோயில்** என்பது அரியலூர் மாவட்டத்தில் காமரசவல்லி என்னுமிடத்திலுள்ள ஒரு சிவன் கோயில் ஆகும்.

அமைவிடம்
--------

இக்கோயில் அரியலூர் மாவட்டத்தில் திருமானூர் அருகே காமரசவல்லி என்னுமிடத்தில் அமைந்துள்ளது. காமரசவல்லிக்கு திருநல்லூர், கார்க்கொடீஸ்வரம், சதுர்வேதிமங்கலம், ரதிவரபுரம், காமரதிவல்லி என்ற பெயர்களும் உண்டு.

இறைவன், இறைவி
-------------

இக்கோயிலின் மூலவராக கார்க்கோடேசுவரர் உள்ளார். இறைவி பாலாம்பிகை ஆவார். கிழக்கு பார்த்த நிலையில் இறைவனும், தெற்கு பார்த்த நிலையில் இறைவியும் உள்ளனர். நாகங்களின் அரசரான கார்க்கோடன் இறைவனை வழிபட்ட தலமாகும்.

அமைப்பு
-------

இக்கோயில் சுந்தர சோழனால் கட்டப்பட்டதாகக் கல்வெட்டுகள் மூலமாக அறியமுடிகிறது. போசள மன்னன் இக்கோயிலின் கட்டுமானப் பணிகளை மேம்படுத்தி உள்ளார். விநாயகர், நந்தி, கார்க்கோடயன் இறைவனுக்கு பூசை செய்த சிற்பம் ஆகிய சிற்பங்கள் உள்ளன. மண்டபத்தூண்களில் அதிகமான சிற்பங்கள் காணப்படுகின்றன. திருச்சுற்றில் விநாயகர், வள்ளி தெய்வானையுடன் கூடிய சுப்பிரமணியர், துர்க்கா, சண்டிகேசுவரர், நவக்கிரகங்கள் உள்ளனர். கோஷ்டத்தில் தட்சிணாமூர்த்தி, அர்த்தநாரீசுவரர், லிங்கோத்பவர், பிரம்மா ஆகியோர் உள்ளனர். நடராஜர் மண்டபம் உள்ளது. நாகர் சிற்பங்களும் காணப்படுகின்றன.

வரலாறு
------

அபிமன்யுவின் மகனான பரீட்சித்து பிறப்பதற்கு முன்னரே மாலவனின் அருளைப் பெற்றதாகக் கூறுவர். அவர், காட்டில் தவம் செய்து கொண்டிருந்த முனிவரின் கழுத்தில் ஒரு பாம்பை எடுத்துப் போட்டார். கோபமடைந்த முனிவர் ஏழாம் நாளில் பரீட்சித்து சாவார் என சாபமிட்டார். பிற ரிஷிகளின் மூலமாகவும், தன்னுடைய தவ வலிமை மூலமாகவும் சாபத்தைப் பற்றி அறிந்துகொண்டாலும் அதிலிருந்து தப்ப இயலாமல் ஏழாம் நாள் பாம்பு கடித்து இறந்து போனார்.இவரைக் கடித்த பாம்பு கத்திரனின் புதல்வனான கார்க்கோடகன் ஆவார். தன் தந்தை இறந்ததைக் கேள்விப்பட்ட பரீட்சித்துவின் மகன் ஒரு யாகத்தை உண்டாக்கி அனைத்துப் பாம்புகளையும் அதில் இட்டு தீயில் பொசுங்கும்படி செய்தான். இதிலிருந்து தப்பிக்க கார்க்கோடகன் மகாவிஷ்ணுவை அணுக அவர், இத்தலத்திற்கு வந்து இறைவனை வணங்கினால் அவரும் அவருடைய குடும்பமும் காப்பாற்றப்படுவார்கள் என்று கூறினார். அவர் சொற்படி கேட்டு நடந்து இறைவன் அருளைப் பெற்றார். ஆதலால் இத்தலத்தில் பாம்பு கடித்து எவரும் இறப்பதில்லை என்பர்.

திருவிழாக்கள்
-------------

பிரதோஷம், சித்திரை வருடப்பிறப்பு, ஆடிப்பூரம், விநாயகர் சதுர்த்தி, நவராத்திரி, ஐப்பசி அன்னாபிசேகம், திருவாதிரை உள்ளிட்ட விழாக்கள் இங்கு கொண்டாடப்படுகின்றன.

கோயில் படத்தொகுப்பு
-------------------

* அறிவிப்புப்பலகைஅறிவிப்புப்பலகை
* முதல் கோபுரம்முதல் கோபுரம்
* வலது புறத் திருச்சுற்றுவலது புறத் திருச்சுற்று
* மூலவர் விமானம்மூலவர் விமானம்
* இடது புறத் திருச்சுற்றுஇடது புறத் திருச்சுற்று
* இறைவி விமானம்இறைவி விமானம்
* நடராசர் விமானம்நடராசர் விமானம்

சிற்பங்கள் படத்தொகுப்பு
-----------------------

* 
* 
* 
* 
* 
* 
*

மேற்கோள்கள்
-----------

1. 1 2 3 4 5   அருள்மிகு பாலாம்பிகா சமேத கார்க்கொடேஸ்வரர் திருக்கோயில், தினமலர் கோயில்கள்

வெளி இணைப்புகள்
---------------

* GeoHack - காமரசவல்லி கார்க்கோடேசுவரர் கோயில்
| தமிழர் |
| --- |
|  |
| தமிழர் வரலாறு
* தமிழக வரலாறு
* இலங்கையின் வரலாறு
* பண்டைய தமிழ் வரலாற்று மூலங்கள்
* சங்க காலம்
* தமிழகம்
	+ விவசாயம்
	+ பொருளியல்
	+ கல்வி
* தமிழ் அரசுகள்
* தமிழியலாக்கம்
 |
| தமிழர் பண்பாடு
* மொழி
* இலக்கியம்
* நீதி
* எழுத்து
* எண்கள்
* மருத்துவம்
* தமிழிசை
* கட்டிடக்கலை
* சமையல்
* மாதங்கள்
* திரைப்படத்துறை
 |
| தமிழர்
* இலங்கைத் தமிழர்
* புலம்பெயர் தமிழர்
* புலம்பெயர் ஈழத்தமிழர்
 |
| சமயம்
* பண்டைத் தமிழகத்தின் சமயம்
* தமிழ்நாட்டில் இந்து சமயம்
* இலங்கையில் இந்து சமயம்
* தமிழர் இடையே பௌத்தம்
* தமிழ்ச் சைனர்
* தமிழ் முசுலிம்கள்
* தமிழ்நாட்டில் கிறித்தவம்
 |
| அரசியல்
* தமிழ்நாடு அரசியல்
* திராவிடத் தேசியம்
* தமிழ்த் தேசியம்
* இலங்கைத் தமிழ்த் தேசியம்
 |
| * பா
* உ
* தொ
 |

**தலைச்சங்கம்** (முதற்சங்கம்) (பொ.ஊ.மு. 7000) ஆண்டளவில் நடந்ததெனக் கருத இடம் தருமாறு இறையனார் அகப்பொருள் உரையில் சில கருத்துகள் உள்ளன. தென்மதுரையில் தலைச்சங்கம் இருந்தது அங்கு *விரிசடைக் கடவுள்* ஆதி சிவனே தலைச்சங்கத்திற்குத் தலைவனாகவிருந்தார் என்றும் குறிப்பிடப்பட்டுள்ளது. 4440 ஆண்டுகள் இச்சங்கம் நிலைத்திருந்ததாகவும், 4449 புலவர்கள் இருந்து தமிழாய்ந்ததாகவும் சொல்லப்பட்டுள்ளது. அகத்தியர் எழுதிய அகத்தியம் தலைச்சங்கத்தில் அரங்கேறியது என்பது பொதுவாக நிலவும் கருத்து.

தென்மதுரையில் பாண்டியர்களின் ஆட்சி நிலவியிருந்தது அங்கு 89 அரசர்கள் தென்குமரியை ஆண்டார்கள்.

இக்காலத்து நூற்கள்
------------------

* முதுநாரை
* முதுகுருகு
* பரிபாடல்
* அகத்தியம்

அழிவு
-----

பஃறுளி ஆறும் பன்மலை அடுக்கும் முதற் கடற்கோளால் அழிவுற்றன. கடல் கோள் (பொ.ஊ.மு. 2387) நிகழ்ந்தது என்பர்.

சான்றுகள்
---------

இக்கருத்துகளின் உண்மையை உறுதி செய்ய தமிழ் இலக்கியத்தில் கூறப்பட்டுள்ள ஒரு சில செய்திகளைத் தவிர்த்து வேறு தொல்லியல் உறுபகரும் சான்றுகள் ஏதும் கிடைக்கவில்லை.

மேற்கோள்கள்
-----------

1. ↑  நா. ரா. பண்டரிநாதன். (2006). தமிழரின் முழுமையான வரலாறு. சென்னை: இராமநாதன் பதிப்பகம்.

உசாத்துணைகள்
------------

* தே. ப. சின்னசாமி (ப - 18,21),பெருமைமிகு பாண்டியர்களின் வீர வரலாறு,(2001).
**புனித தாமஸ் சிரோ-மலபார் கத்தோலிக்க தேவாலயம், பாலையூர்** (*St. Thomas Syro-Malabar Church, Palayoor*) என்பது இந்தியாவின், மேற்கு கடற்கரையில் கேரளத்தின், திருச்சூர் மாவட்டத்தில் உள்ள பாலையூரில் அமைந்துள்ள ஒரு கிருத்துவ தேவாலயம் ஆகும். பாரம்பரிய நம்பிக்கையின் படி, இந்த தேவாலயம் கி.பி. 52 இல்   இயேசு கிறிஸ்துவின் பன்னிரண்டு திருத்தூதர்களில் ஒருவரான புனித தாமசால் நிறுவப்பட்டது. இது இந்தியாவின் பழமையான தேவாலயங்களில் ஒன்றாகும். இங்கு திருத்தூதர் புனித தாமஸ் இங்குள்ள மக்களுக்கு கிறிஸ்தவத்தை பிரசங்கித்து அறிமுகப்படுத்தினார். அவர் இந்தியாவில் நிறுவிய ஏழு தேவாலயங்களில் இதுவும் ஒன்றாகும். மற்றவை கொடுங்கல்லூர், கொக்கமங்கலம், கோட்டக்காவு, கொல்லம், நிரணம், சாயல் (நிலக்கல்) ஆகிய இடங்களில் உள்ளன. அசலான சிறிய தேவாலயம் சிறியது. ஆனால் அதைச் சுற்றியுள்ள பெரும்பாலானவை வளரச்சிகள் 17 ஆம் நூற்றாண்டில் ஏற்பட்டவை ஆகும்.

குறிப்புகள்
-----------

1. ↑  Gazetter 1986
2. ↑  "About Syro-Malabar Church". .
3. ↑  "The Syro-Malabar Church". Syro Malabar website. .

வெளி இணைப்புகள்
---------------

* சிரோ மலபார் வலைத்தளம்
* பலையூர் தளம்
* பாலையூர் தேவாலயம் குறித்த கட்டுரை பேராசிரியர்.
[*தொடர்பிழந்த இணைப்பு*] ஜார்ஜ் மெனச்சேரி
[*தொடர்பிழந்த இணைப்பு*]
* பலையூர் தேவாலய வலைத்தளம்
**பாத்வெல்** (*Badvel*) என்பது இந்தியாவின் ஆந்திரப் பிரதேச மாநிலத்தின் கடப்பா மாவட்டத்தில் உள்ள ஒரு நகராட்சி ஆகும். பாத்வெல் நகரம் இரண்டு மண்டலங்களில் அமைந்துள்ளது. இது பாத்வெல் வருவாய் கோட்டத்தின் தலைமையகம் ஆகும். நகரின் பெரும் பகுதி பாத்வெல் மண்டலத்தின் கீழும், மீதமுள்ள பகுதி கோபவரம் மண்டலத்தின் கீழும் வருகிறது. இது பாத்வெல் வருவாய் கோட்டத்தின் கீழ் வருகிறது.

புரோட்டத்தூர் நகரத்திலிருந்து பாத்வெல் வெறும் 57 கிலோமீட்டர்கள் (35 mi) தொலைவிலும் கடப்பா நகரிலிருந்து 59 கிலோமீட்டர்கள் (37 mi) தொலைவிலும் அமைந்துள்ளது. இவ்விரண்டு நகரங்களும் கடப்பா மாவட்டத்தின் முக்கிய நகரங்களாகும்/. கடப்பா மாவட்டத்தின் 3 ஆவது பெரிய நகரமாக பாத்வெல் நகரமும், அதைத் தொடர்ந்து கடப்பா மற்றும் புரோட்டத்தூர் ஆகியவை இதை தொடர்ந்தும் உள்ளன. தேசிய நெடுஞ்சாலை எண் -67 பாத்வெல் நகரம் வழியாக செல்கிறது.. புவியியல் ரீதியாக இந்த நகரம் கிழக்கு தொடர்ச்சி மலையின் அடிவாரத்தில் அமைந்துள்ளது.

சட்டமன்ற தொகுதி
---------------

பாத்வெல் நகரம் ஆந்திரப் பிரதேசத்தில் உள்ள ஒரு சட்டமன்றத் தொகுதியாகும்.. தற்போது இது பட்டியல் பிரிவினருக்கு ஒதுக்கப்பட்டுள்ளது. தற்போதைய சட்டமன்ற உறுப்பினர் டாக்டர் தாசரி சுதா.என்பவராவார்.

கல்வி
-----

*இந்நகரத்தில் பள்ளிக் கல்வித் துறையின் கீழ் அரசு, உதவி பெறும் மற்றும் தனியார் பள்ளிகளால் ஆரம்ப மற்றும் இடைநிலைப் பள்ளிக் கல்வி கற்பிக்கப்படுகிறது, மேலும் இங்கு மாநிலத்தின் விவசாயக் கல்லூரி ஒன்றும் உள்ளது.*  பல்வேறு பள்ளிகளும் ஆங்கிலம், தெலுங்கு. மொழிகளை பயிற்று மொழிகளாகக் கொண்டுள்ளன.

மேற்கோள்கள்
-----------

1. ↑  "Municipalities, Municipal Corporations & UDAs" (PDF). Government of Andhra Pradesh. Archived from the original on 28 January 2016.. பார்த்த நாள்: 29 January 2016.
2. ↑  "Andhra Pradeesh clears notification for Badvel revenue division" (in en). 30 September 2021. .
3. ↑  "Revenue Divisions and Mandals". National Informatics Centre- Kadapa, Andhra Pradesh. .
4. ↑  "DELIMITATION OF PARLIAMENTARY AND ASSEMBLY CONSTITUENCIES ORDER, 2008" (pdf). Election Commission of India. p. 22. .
5. ↑  "School Education Department" (PDF). School Education Department, Government of Andhra Pradesh. .
6. ↑  "The Department of School Education - Official AP State Government Portal | AP State Portal". .
**செட்டி கிளெய்ன்** (*Jetty Kleijn*) என்பவர் டச்சு நாட்டினைச் சேர்ந்த கணினி விஞ்ஞானி ஆவார். *கென்ரிட்டே கார்னெலியா மார்கரெதா க்ளெய்ன்* என்பதே இவர் பெயரின் சுருக்கம் ஆகும்*.* ஆட்டோமேட்டா கோட்பாடு மற்றும் ஒரே நேரத்தில் கம்ப்யூட்டிங், பெட்ரி வலைகள் மற்றும் கணினி அறிவியல் மற்றும் உயிரியல் ஆகியவற்றுக்கு இடையேயான தொடர்புகளுக்கு பெயர் பெற்றவர் ஆவார். 2020 ஆம் ஆண்டின் அடிப்படை தகவல் சிறப்பு இதழில் கிளெய்ன் அவர்களது 65 ஆம் ஆண்டு பிறந்தநாளைக் கொண்டாடும் வகையில் அவருக்கு சிறப்பு இதழ் அர்ப்பணிக்கப்பட்டது.

கல்வி மற்றும் வேலைவாய்ப்பு
--------------------------

கிளெய்ன் 1983 ஆம் ஆண்டு லைடன் பல்கலைக்கழகத்தில் முனைவர் பட்டம் பெற்றார். இவரது ஆலோசகர் கிரெசுகோர்சு ரோசன்பெர்க் ஆவார்.  இவர் தற்போது லைடன் பல்கலைக்கழகத்தில் கோட்பாட்டு கணினி அறிவியல் பேராசிரியராக உள்ளார்.

மேற்கோள்கள்
-----------

1. ↑  ter Beek, Maurice; Koutny, Maciej; Rozenberg, Grzegorz (2020). "A Mosaic of Computational Topics: from Classical to Novel". *Fundamenta Informaticae* **175**: v-viii. doi:10.3233/FI-2020-1945.
2. ↑  "Henriëtte Cornelia Margaretha Kleijn". *The Mathematics Genealogy Project*. 17 December 2020 அன்று பார்க்கப்பட்டது.
3. ↑  "Jetty Kleijn". *Universiteit Leiden*. 16 December 2020 அன்று பார்க்கப்பட்டது.
**பெலன் ஆறு** (*Belan River*)(बेलन नदी) என்பது இந்தியாவின் உத்தரப்பிரதேச மாநிலத்தில் உள்ள ஒரு ஆறு ஆகும். இந்த ஆற்றின் கரையில் உள்ள வரலாற்றுக்கு முந்தைய தளங்களால் இந்த ஆறு பிரபலமானது.

தோற்றம்
-------

பெலன் ஆறு சோன்பத்ரா மாவட்டத்தின் மேற்குப் பகுதியிலிருந்து உருவாகி, மிர்சாபூர் மற்றும் பிரயாக்ராஜ் மாவட்டங்களின் தெற்குப் பகுதியில் பாய்கிறது.

சங்கமம்
-------

பிரயாக்ராஜ் மாவட்டத்தில் இது தே. நெ. 27 மற்றும் தோங்கி கிராமத்திற்கு அருகில் தமாசா ஆற்றுடன் சங்கமிக்கிறது.

வரலாற்று முக்கியத்துவம்
-----------------------

 சோன்பத்ராவில் உள்ள பஞ்சமுகி மலையில் பெலன் பள்ளத்தாக்கு குகை ஓவியங்கள்
இது வரலாற்றுக்கு முந்தைய தளங்களுக்குப் பிரபலமானது. இது புதிகற்காலத்துடன் தொடர்புடையது. சோபானிமண்டோ என்பது மட்பாண்டங்கள் தயாரிப்பதற்கும், கோல்திவா அரிசி போன்ற தானியங்களுக்கும் பிரபலமானது. இந்த இரு இடங்களும் (இரண்டும் பிரயாக்ராஜ் மாவட்டத்தில்) பெலன் ஆற்றின் கரையில் விந்தியாவின் வடக்கு விளிம்புகளில் அமைந்துள்ள இரண்டு முக்கியமான அகழ்வாராய்ச்சி தளங்கள் ஆகும்.

மேற்கோள்கள்
-----------

1. ↑  Vinod Chandra Srivastava (2008). *History of Agriculture in India, Up to C. 1200 A.D.*. Concept Publishing Company. பக். 6–. பன்னாட்டுத் தரப்புத்தக எண்:978-81-8069-521-6. .
2. ↑   *A History of Ancient and Medieval India: From Stone Age to 12th Century*. .
**காலிஸ்தான் புலிப்படை** ( *Khalistan Tiger Force* ) என்பது காலிஸ்தான் இயக்கத்தின் ஒரு தீவிரவாத அமைப்பாகும். இந்த இயக்கம் பிப்ரவரி 2023 இல், இந்திய அரசாங்கத்தால் பயங்கரவாத இயக்கமாக அறிவிகபட்டது 

மே 2023 இல், இந்தியாவின் தேசிய புலனாய்வு அமைப்பு (என்ஐஏ) டெல்லியில் உள்ள இந்திரா காந்தி சர்வதேச விமான நிலையத்தில் தேடப்படும் இரண்டு நபர்களை கைது செய்தது, அவர்கள் கனடாவை தளமாகக் கொண்ட காலிஸ்தான் புலிப்படையின் "தனிப்பட்ட பயங்கரவாதி" என அர்ஷ்தீப் சிங்கின் நெருங்கிய உதவியாளர்களாக இருந்தனர்.  ஜூன் 2023 இல், **காலிஸ்தான் புலிப்படை** செயல்பாட்டாளர்களின் நெருங்கிய உதவியாளர் என்று கூறப்படும் ககன்தீப் சிங்கை தேசிய புலனாய்வு அமைப்பு கைது செய்தது.  ககன்தீப் சிங் முன்பு ஜூலை 2021 இல் கைது செய்யப்பட்டார்

சான்றுகள்
---------



1. ↑  "Designation of Organisations/individuals as 'Terrorist Organization'/ 'Terrorist' under the Unlawful Activities (Prevention) Act, 1967 (UAPA)". 17 February 2023. .
2. ↑  "NIA arrests two close aides of Khalistan Tiger Force's 'designated terrorist' Arshdeep Singh Dhalla" (in en-IN). *The Hindu*. 19 May 2023. .
3. ↑  "NIA Arrests Close Aide Of Khalistan Tiger Force's 'Designated Terrorist' Arsh Dhalla" (in en). *ABP Live*. 8 June 2023. .
4. ↑  "NIA arrests arms trafficker from Meerut in Khalistani terrorists extortion case" (in en). *Hindustan Times*. 6 July 2021. .
**சுரேந்தரநாத் திலகன்** (மலையாளம்: സുരേന്ദ്രനാഥ തിലകന്‍; செப்டம்பர் 12, 1938 - செப்டம்பர் 24, 2012) பரவலாக அறியப்பட்டது **திலகன்**, இருநூற்றுக்கும் மேற்பட்ட மலையாளத் திரைப்படங்களில் நடித்துள்ள ஓர் இந்திய திரைப்பட நடிகரும் நாடக நடிகரும் ஆவார். குணச்சித்திர வேடங்களில் மிகச் சிறப்பாக நடிக்கக் கூடியவர் என்று இந்தியத் திரைப்படத்துறையில் பரவலாகப் பாராட்டப்பட்டவர். 2009ஆம் ஆண்டு இவருக்கு பத்மசிறீ விருது வழங்கப்பட்டுள்ளது.

ஆகத்து 21, 2012 அன்று புதிய திரைப்படமொன்றின் படப்பிடிப்புத் தளத்தில் நடித்துக் கொண்டிருக்கும்போதே மயங்கி விழுந்து திருச்சூரிலுள்ள மருத்துவமனை ஒன்றில் சேர்க்கப்பட்டார். இரண்டு மாரடைப்புகளைக் கடந்து தீவிர சிகிச்சை அளிக்கப்பட்டு வந்த இவருக்கு, இதய நோய் தவிர, குளிர்சுரமும் (நியுமோனியா) ஏற்பட்டுள்ளது. எனவே செயற்கை மூச்சியக்கக் கருவி பொருத்தப்பட்டு இருந்தது. இந்நிலையில் செப்படம்பர் 24,2012 அன்று சிகிச்சை பலனளிக்காமல் மருத்துவமையில் காலை 3 மணிக்கு இறந்தார்.

### நடித்துள்ள தமிழ்த் திரைப்படங்கள்

* *சத்ரியன்*
* *மேட்டுக்குடி*
* *சுயேச்சை எம்எல்ஏ*
* *நீ வேணுண்டா செல்லம்*
* *அலிபாபா*
* *வில்லன்*
* *ஆயுத பூஜை*
* *பாலா*

மேற்கோள்களும் குறிப்புக்களும்
-----------------------------

1. ↑  "Thilakan Biography". One India Entertainment.. பார்த்த நாள்: ஆகஸ்ட் 28, 2012. 
[*தொடர்பிழந்த இணைப்பு*]
2. ↑  "காப்பகப்படுத்தப்பட்ட நகல்". .
3. ↑
4. ↑  Press Information Bureau English Releases
5. ↑  திலகன் காலமானார் நியூ இண்டியன் எக்சுபிரசு
6. ↑  திலகன் காலமானார் விகடன்
[*தொடர்பிழந்த இணைப்பு*]

வெளி இணைப்புகள்
---------------

* ஐ.எம்.டி.பி இணையத்தளத்தில் Thilakan
* Thilakan's Filmography in Malayalam Movies பரணிடப்பட்டது 2013-02-18 at the வந்தவழி இயந்திரம்
* Interview with Thilakan in the Hindu newspaper பரணிடப்பட்டது 2012-11-10 at the வந்தவழி இயந்திரம்
* Official Website of Information and Public Relation Department of Kerala பரணிடப்பட்டது 2016-03-03 at the வந்தவழி இயந்திரம்
**தென்னிந்திய கருஞ்சிவப்பு வால் வானம்பாடி** (அறிவியல் பெயர்: *Ammomanes phoenicura testacea*) என்பது கருஞ்சிவப்பு வால் வானம்பாடியின் துணையினம் ஆகும். இது தென்னிந்தியாவில் காணப்படுகிறது.

விளக்கம்
--------

தென்னிந்திய கருஞ்சிவப்பு வால் வானம்பாடியானது சிட்டுக்குருவியைவிட சற்றுப் பெரியதாக சுமார் 16 செ.மீ. நீளம் இருக்கும். இதன் அலகு கொம்பு நிறமாக அடிப்பகுதி ஊன் நிறமாக இருக்கும். இதன் விழிப்படலம் பழுப்பாகவும், கால்கள் வெளிர் பழுப்பாகவும் இருக்கும். உடலின் மேற்பகுதி பழுப்பாகச் சற்றுச் சிவப்புத் தோய்ந்து காணப்படும். இறக்கையின் பிற இறகுகளும் வால் முனையும் ஆழ்ந்த பழுப்பாக இருக்கும். மோவாயும், தொண்டையும் வெளிர் கருஞ்சாம்பல் நிறத்தில் இருக்கும். மார்பும் வயிறும் கருஞ்சிவப்பாக இருக்கும். மார்பில் பழுப்புக் கோடுகள் காணப்படும். பிட்டம், வாலடி, இறக்கைகளின் உள் இறகுகளும் கருஞ்சிவப்பாக இருக்கும்.

பரவலும் வாழிடமும்
-----------------

தென்னிந்திய கருஞ்சிவப்பு வால் வானம்பாடியானது தென்னிந்தியா முழுவதும் கேரளம் நீங்கலாக காணப்படுகிறது. இது பொதுவாக வறண்ட மணற்பாங்கான பகுதிகளில் காணப்படுகிறது. புதர் காடுகள், விளைநிலங்கள் சார்ந்தும் ஆங்காங்கே சிரிவதைக் காணலாம்.

நடத்தை
------

இணையாகவும் சிறு கூட்டமாகவும் காணப்படும் இப்பறவை தரையில் குறுக்கும் மறுக்குமாக ஓடியாடி இரைதேடும். நெல் முதலான தானியங்களையும் புல் விதைகளையும் உணவாகக் கொள்ளும். இப்பறவை வானில் பாய்ந்து பாய்ந்து உயரப் பாடியபடியே எழுந்து பறந்து திரியும்.

இவை மார்ச் முதல் சூன் வரை இனப்பெருக்கத்தில் ஈடுபடுகின்றன. பிற வானம்பாடிகளைப் போல தரையில் பல்லால் கோப்பை வடிவிலான கூடு அமைக்கும். அதில் மூன்று அல்லது நான்கு மஞ்சள் கலந்த வெண்மையான முட்டைகளை இடும். முட்டையில் செம்பழுப்புப் புள்ளிகளும் கறைகளும் காணப்படும்.

மேற்கோள்கள்
-----------

1. ↑  "IOC World Bird List 6.4". *IOC World Bird List Datasets*. doi:10.14344/ioc.ml.6.4. .
2. 1 2 3   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 342.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27623766
* GBIF: 9116977
* ITIS: 922923

 |
**பிரகாசு நானாலால் கோத்தாரி** (*Prakash Nanalal Kothari*) இந்திய மருத்துவரும் கிங் எட்வர்ட் நினைவு மருத்துவமனை மற்றும் மும்பை சேத் கோர்தந்தாஸ் சுந்தர்தாஸ் மருத்துவக் கல்லூரியில் பாலியல் மருத்துவத் துறையின் தலைவரும் ஆவார். மும்பை பல்கலைக்கழகத்தில் பட்டம் பெற்றவர். கோத்தாரி பாலினவியல் பற்றிய பல புத்தகங்கள் மற்றும் கட்டுரைகளை எழுதியுள்ளார். உலக பாலினவியல் சங்கம் இவரை 1989ஆம் ஆண்டில் ஆண்டின் சிறந்த மனிதராகத் தேர்ந்தெடுத்தது. 2002ஆம் ஆண்டில் இந்திய அரசால் நான்காவது மிக உயர்ந்த இந்தியக் குடிமகன் விருதான பத்மசிறீ விருது வழங்கி கௌரவிக்கப்பட்டார். பாலியல் ஆரோக்கியம் மற்றும் நல்வாழ்வு பற்றிய விழிப்புணர்வை இந்தியாவில் பரப்புவதற்காக ஆணுறை வணிக நிறுவனத்துடன் இவர் இணைந்து பணியாற்றினார்.

மேலும் பார்க்கவும்
------------------

* பாலியல்

மேற்கோள்கள்
-----------

1. 1 2 3  "Palanpur Online". Palanpur Online. 2014. 20 January 2015 அன்று பார்க்கப்பட்டது.
2. 1 2  "American Board of Sexology". American Board of Sexology. 2014. 20 January 2015 அன்று பார்க்கப்பட்டது.
3. ↑  "OPD (Sexology) Dr. Prakash Kothari". *YouTube video*. MI Marathi News. 17 July 2014. 20 January 2015 அன்று பார்க்கப்பட்டது.
4. ↑  "Padma Awards" (PDF). Padma Awards. 2014. 11 November 2014 அன்று பார்க்கப்பட்டது.

வெளி இணைப்புகள்
---------------

* "OPD (Sexology) Dr. Prakash Kothari". *YouTube video*. MI Marathi News. 17 July 2014. 20 January 2015 அன்று பார்க்கப்பட்டது.
* **உழைப்பு** - பொருட்களின் உற்பத்தியில் பயன்படுத்தப்படும் மனித முயற்சி உழைப்பு ஆகும். இது தொழில்நுட்ப மற்றும் சந்தைப்படுத்தல் திறமைகளையும் உள்ளடக்குகிறது. உழைப்புக்கான கொடுப்பனவு கூலி எனப்படுகின்றது.

செந்நெறிப் பொருளியலிலும், எல்லா நுண்மப் பொருளியலிலும், **உழைப்பு** என்பது, மனிதர்களால் செய்யப்படுகின்ற வேலையின் அளவை என்பதுடன், மூன்று உற்பத்திக் காரணிகளுள் ஒன்றும் ஆகும். நிலமும், மூலதனமும் ஏனைய இரண்டு காரணிகள். பருவினப்பொருளியலில், சில கோட்பாடுகள் மனித மூலதனம் எனும் கருத்துருவொன்றை உருவாக்கி முன்வைத்துள்ளன. இது வேலையாட்கள் (48817) செய்கின்ற உண்மையான வேலையை அன்றி அவர்களிடம் உள்ள திறமையைக் குறிக்கிறது. பருவினப் பொருளியலின் வேறு கோட்பாடுகள், மனித மூலதனம் என்பது ஒரு முரண்பாடான சொற் பயன்பாடு எனக்கூறுகின்றன. 

உழைப்பு என்றால்- 48817 ஜாஃபி

உழைப்பிற்கான ஈடும், அளவீடும்
----------------------------

உழைப்பிற்கான அடிப்படையான ஈடு கூலியாகும். ஒரு குறிப்பிட்ட காலத்துக்கான ஈடு, கூலி வீதம் எனப்படும். இவ்விரு சொற்களும் சில சமயம் ஒரே பொருளிலும் பயன்படுத்தப்படுவதுண்டு. இது தொடர்பான கருத்துருக்களாவன:

* **கூலி** - ஒரு கால அலகுக்கான கொடுப்பனவு (பெரும்பாலும் ஒரு மணிநேரத்துக்கு)
* **சம்பாத்தியம்** (earnings) - குறிப்பிட்ட காலப்பகுதியில் பெறப்பட்ட கொடுப்பனவு. (ஒரு வாரம், மாதம் அல்லது ஆண்டு)
* **மொத்த ஈட்டுத்தொகை** - சம்பாத்தியம் + உழைப்புக்கான பிற நலக் கொடுப்பனவுகள் (benefits).
* **வருமானம்** - மொத்த ஈட்டுத்தொகை + உழைப்புசாரா வருமானம் (Unearned income)

பொருளியலாளர்கள், உழைப்பை, உழைப்பின் நேரம், மொத்தக் கூலி, அல்லது செயற்திறன் (efficiency) என்பவற்றின் மூலம் அளவிடுகிறார்கள்.

மாக்சியப் பொருளியல்
-------------------

கூட்டு மனித உழைப்பை உகந்த (optimal) முறையில் ஒதுக்கீடு செய்யும் விடயத்தில் தெளிவுண்டாக்கி வழிகாட்டுவதே மாக்சியப் பொருளியலின் நோக்கம் ஆகும். நுண்மப் பொருளியலில் காணப்படுவதுபோல் மேற்கூறிய உகந்த தன்மையானது, மாக்சியப் பொருளியலில் ஒரு நுட்பியல் மாறியாகக் (technical variable) கருதப்படுவதில்லை. ஏனெனில், தொழிலாளர்கள் ஒரு உற்பத்திக் காரணி மட்டுமல்ல,kabilan matttum அவர்கள் தங்களைத் தாங்களும், ஒருவரையொருவரும் ஒழுங்கமைப்புச் செய்து கொள்கிறார்கள்.
**மசாடா** (*Masada*, எபிரேயம்: מצדה, pronounced About this sound*Metzada* (உதவி·தகவல்)) என்பது இசுரேலின் தென் மாவட்டத்தில் உள்ள பண்டைய அரணும் சாக்கடலை நோக்கியவாறு யூதேய பாலைவன கிழக்கில் உள்ள தனியான பீடபூமியில் அமைந்துள்ள குன்றும் ஆகும். கி.மு. 37 க்கும் 31 க்கும் இடைப்பட்ட காலப்பகுதியில் அரண்மிக்க மசாடா மற்றும் மலையில் தனக்கென ஓர் அரண்மனையினை பெரிய ஏரோது கட்டினார். உரோம இராச்சியத்தின் படைகளினால் முதலாம் யூத-உரோமைப் போர் முடிவில் நடத்தப்பட்ட மசாடா முற்றுகையினால் இங்கு மறைந்திருந்த 960 யூதப் போராளிகள் மற்றும் அவர்களின் குடும்பத்தினரின் பெரும் தற்கொலை மேற்கொண்டனர். 

மசாடா இசுரேலின் மிக அதிகமான உல்லாசப் பயணிகளைக் கவரும் இடமாகவுள்ளது.

வெளி இணைப்புக்கள்
-----------------

விக்கிமீடியா பொதுவகத்தில்,  
 ***Masada***   
என்பதின் ஊடகங்கள் உள்ளன. 



Search Wikisource
விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**The War of the Jews: Book VII, Chapters 8 and 9**

* Photographs & footage of the Yadin excavations பரணிடப்பட்டது 2008-01-17 at the வந்தவழி இயந்திரம்
* Sacrificing Truth: Archaeology and *The Myth of Masada*
* World Heritage Sites page
* Stiebel, Guy D. "Masada." Encyclopaedia Judaica. Ed. Michael Berenbaum and Fred Skolnik. 2nd ed. Vol. 13. Detroit: Macmillan Reference USA, 2007. 593-599. Gale Virtual Reference Library.
* Masada photos

உசாத்துணை
---------

1. ↑  "Masada tourists' favorite spot in Israel". Ynetnews.. பார்த்த நாள்: 2009-04-08.
**கோனா இரகுபதி** (Kona Raghupathi) இந்தியாவின் ஆந்திரப் பிரதேசத்தைச் சேர்ந்த ஓர் அரசியல்வாதியாவார். ஆந்திரப் பிரதேச சட்டப் பேரவையில் பாபட்லா தொகுதியை இவர் பிரதிநிதித்துவப்படுத்துகிறார்.  2014 ஆம் ஆண்டில் இந்தியாவின் ஆந்திரப் பிரதேசத்தில் உள்ள பாபட்லா சட்டமன்றத் தொகுதியின் சட்டமன்ற உறுப்பினராக பணியாற்றத் தேர்ந்தெடுக்கப்பட்டார். ஒய்எசுஆர் காங்கிரசு கட்சியை **கோனா இரகுபதி** பிரதிநிதித்துவப்படுத்துகிறார்.

ஆரம்ப கால வாழ்க்கை
------------------

கோனா ரகுபதி மகாராட்டிரா மற்றும் சிக்கிம் மாநிலங்களின் முன்னாள் ஆளுநராக இருந்த கோனா பிரபாகர ராவுக்கு மகனாகப் பிறந்தார்.

அரசியல் வாழ்க்கை
----------------

2014 ஆம் ஆண்டில், இவர் ஒய்எசுஆர் காங்கிரசு கட்சியின் சார்பில் பாபட்லா சட்டமன்றத் தொகுதியில் போட்டியிட்டு , 2014 ஆம் ஆண்டு ஆந்திரப் பிரதேச சட்டமன்றத் தேர்தலில் தெலுங்கு தேசம் கட்சியின் அன்னம் சதீசு பிரபாகரை எதிர்த்து வெற்றி பெற்றார்.   2019 ஆம் ஆண்டு ஆந்திரப் பிரதேசத்தில் இருந்து பாபட்லா தொகுதியில் சட்டமன்ற உறுப்பினராக வெற்றி பெற்றார். இவர் ஆந்திரப் பிரதேச சட்டப் பேரவையின் துணைத் தலைவரும் ஆவார்.

மேற்கோள்கள்
-----------

1. ↑  Kona Ragupathi Politician
2. ↑  Bapatla (Andhra Pradesh) Assembly Constituency Elections
3. ↑  Samuel Jonathan. "Bapatla: an interesting contest on the cards". *The Hindu*. .
4. ↑  "MLA". AP State Portal. 8 October 2014 அன்று மூலம் பரணிடப்பட்டது. 13 October 2014 அன்று பார்க்கப்பட்டது.
5. ↑  "Repalle Assembly 2014 Election Results". Elections.in. 11 October 2014 அன்று பார்க்கப்பட்டது.
6. ↑  The Hindu. "Kona Raghupathi elected Assembly Deputy Speaker". .
**அமெரிக்க இலித்தியம் நிறுவனம்** *(Lithium Corporation of America)* என்பது இலித்தியம் வெட்டியெடுக்கும் ஒரு சுரங்க நிறுவனமாகும்.

அமெரிக்காவின் வட கரோலினா மாநிலத்திலுள்ள பெசெமர் நகரம், காசுடன் மாகாணம், மற்றும் தெற்கு தகோட்டா மாநிலத்தின் பிளாக் இல்சு மலைத்தொடர் ஆகிய பகுதிகளுக்கு அருகில் சிபாடுமின் மற்றும் பெக்மாடைட்டு எனப்படும் தீப்பாறை தாதுக்களை இந்நிறுவனம் வெட்டியது. 
கனடாவின் இலித்தியம் தயாரிப்பாளரான கியூபெக் இலித்தியம் நிறுவனம் 1959 ஆம் ஆண்டு செப்டம்பர் மாதத்தில் அமெரிக்க இலித்தியம் நிறுவனத்தின் மீது ஒப்பந்தத்தை மீறியதற்காக வழக்குத் தொடர்ந்தது. இது கையகப்படுத்தப்பட்ட நேரத்தில், நிறுவனம் உலகின் மிகப்பெரிய இலித்தியம் உற்பத்தியாளராக இருந்தது.

1985 ஆம் ஆண்டில், அமெரிக்காவின் இலித்தியம் நிறுவனம் உணவு இயந்திரங்கள் நிறுவனத்தால் கையகப்படுத்தப்பட்டது. முன்னதாக இந்நிறுவனம் உணவு இயந்திரங்கள் மற்றும் வேதியியல் நிறுவனம் என்று அழைக்கப்பட்டது. கையகப்படுத்தப்பட்ட நேரத்தில், இந்நிறுவனம் உலகின் மிகப்பெரிய இலித்தியம் உற்பத்தியாளராக இருந்தது.
 உணவு இயந்திரங்கள் நிறுவனத்தின் இலித்தியம் செயல்பாடுகள் அனைத்தும் இப்போது உணவு இயந்திரங்கள் நிறுவன இலித்தியம் என்றே அழைக்கப்படுகின்றன.

மேற்கோள்கள்
-----------

1. ↑  Ryan, Jack R. (December 12, 1954). "Expansion Pushed in Lithium Output; Use of Lightest Metal Is Now Ten Times Pre-War Rate -Demand Exceeds Supply". *The New York Times*: p. F1.. பார்த்த நாள்: 2009-11-02.
2. ↑  "LCA Mine (Lithium Corporation of America Mine), Bessemer City, Gaston Co. North Carolina, USA". *mindat.org*. 2009-11-02 அன்று பார்க்கப்பட்டது.
3. ↑  The New York Times (September 10, 1959). "Lithium Corp. Sued by Quebec Company". pp. 53.. பார்த்த நாள்: 2009-11-02.
4. ↑  "FMC History". *FMC Corporation*. 2009-07-09 அன்று மூலம் பரணிடப்பட்டது. 2009-11-02 அன்று பார்க்கப்பட்டது.
5. ↑  Lifton, Jack (September 1, 2006). "Reflections on Investing in the Future of Lithium". *Resource Investor*.. பார்த்த நாள்: 2009-11-02.

புற இணைப்புகள்
--------------

* 35°17′N 81°17′W﻿ / ﻿35.283°N 81.283°W﻿ / 35.283; -81.283﻿ (LCA Mine)

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States

 |
குளிர்சாதனப் பெட்டி
**வீட்டுப் பயன்கருவி** (*domestic appliance*) என்பது சமையல், அல்லது உணவு காப்பு போன்ற சில வழமையான வீட்டுப்பணிகளை செய்து முடிக்க உதவிடும் பெரிய இயந்திரம் ஆகும். இவை வீடுகளிலோ, நிறுவனங்களிலோ, வணிக அல்லது தொழிலகங்களிலோ இருக்கலாம். இக்காரணங்களால் சிலநேரங்களில் அவற்றை அனைத்து இடங்களுக்கும் பொதுவாக **முதன்மை பயன்கருவிகள்** என்பதும் உண்டு. இவற்றிற்கு நீரைத் தவிர பொதுவாக மின்சாரம் அல்லதுபுரொப்பேன் /இயற்கை எரிவளியைப் பயன்படுத்துவதால் நீர்க்குழாய் போன்ற பிற வீட்டுக்கருவிகளிடமிருந்து இவை வேறானது. பிரித்தானிய ஆங்கிலம் பேசப்படும் பகுதிகளில் **வெள்ளைப் பொருட்கள்** அல்லது **வைட்வேர்** எனப்படுகின்றன. அமெரிக்க ஐக்கிய நாடுகளில் *வெள்ளைப் பொருட்கள்* என்ற சொல் பொதுவாக லினன்துணிகளுக்கு பயன்படுத்தப்படுகிறது.

இப்பயன் கருவிகளின் கட்டுப்பாடுகள் மிகவும் சிக்கலாகி வருகின்றன. உலகின் பல்வேறு நாடுகளும் ஆவை பயன்படுத்தும் ஆற்றலை சேமிக்கும் நோக்குடன் *ஆற்றல் குறிப்புச்சீட்டுக்கள்* (Energy Labelling) வழங்கி வருகின்றன. மேலும் சுற்றுச்சூழல் காரணங்களால் குளிர்சாதனப் பெட்டிகளில் பயன்படுத்தப்படும் வளிமத்தையும் கட்டுப்படுத்துகின்றன.

இந்தச் சாதனங்கள் பெரும்பாலும் பெரியவையாவும் நகர்த்த இயலாததாகவும் இருப்பதால் பல வளர்ந்த நாடுகளில் வாடகைகாரர்களுக்காக இவற்றைப் பொருத்துவது கட்டிட வரையறைகளில் கட்டாயமாக்கப்பட்டுள்ளது. மேலும் இவற்றிற்காக கூடுதல் மின்னோட்டம் அல்லது/உடன் கூடிய மின்னழுத்தம் தாங்கவியலும் தனியான மின்சார இணைப்புகளும் ஏற்படுத்த வேண்டியிருக்கும்.

மேற்சான்றுகள்
-------------

1. ↑  "Energy Star Products" பரணிடப்பட்டது 2012-07-28 at Archive.today *Energy Star.govt.nz*
2. ↑  "'white goods' - Definition - Merriam-Webster" *Merriam-Webster Online Dictionary*

வெளி இணைப்புகள்
---------------

Search Wiktionary
விக்சனரியில் ***appliance*** என்னும் சொல்லைப் பார்க்கவும்.

* Energy Star Appliances
**கேள்வியும் நானே பதிலும் நானே (*Kelviyum Naane Pathilum Naane*)** என். முருகேஷ் இயக்கி 1982 ஆம் ஆண்டு வெளிவந்த இந்தியத் தமிழ்த் திரைப்படமாகும். கார்த்திக், அருணா மற்றும் பலர் நடித்துள்ளனர். ஆர். ராதா மற்றும் எம். எஸ். அக்பர் தயாரித்தனர். 7 மே 1982 அன்று வெளிவந்த இப்படத்திற்கு இளையராஜா இசை அமைத்தார்.

நடிகர்கள்
---------

* கார்த்திக் - நிர்மல் / பாபு
* அருணா - ஜானகி
* பூர்ணிமா தேவி - உஷா
* ஸ்ரீவித்யா - சத்தியவதி
* ஜெய்ஷ்ங்கர் - ராஜகோபால் (கௌரவ தோற்றம்)
* வடிவுக்கரசி - பங்கஜம் (கௌரவ தோற்றம்)

கதைச்சுருக்கம்
--------------

நிர்மல் (கார்த்திக்) உஷாவிற்கு (பூர்ணிமா தேவி) பியானோ கற்றுக்கொடுக்கிறான். ஜானகி (அருணா) எனும் பெண்ணை அடிக்கடி நிர்மல் சந்திக்க நேரிடுகிறது. பின்னர், நிர்மலும் ஜானகியும் காதல் செய்கிறார்கள். மாணவி உஷா தன் காதலை நிர்மலிடம் சொல்ல, நிர்மல் நிராகரிக்கிறேன். மனமுடைந்த உஷா, தற்கொலை செய்து கொள்கிறாள்.

பின்னர், நிர்மலை பாபு என்று நினைத்து பலர் நிர்மலை அணுகினர். நிர்மலின் திருமணத்தின் பொழுது, சத்யவதி (ஸ்ரீவித்யா) நிர்மலை தன் மகன் பாபு என்று நினைத்து திருமணத்தை நிறுத்த முயல்கிறார். அது பாபு இல்லை நிர்மல் என்று அவருக்கு புரிய வருகிறது. திருமணமான சில நாட்களுக்கு பிறகு, நிர்மல் ஒரு வாகன விபத்தில் சிக்கி, அவனது வாகனம் தீப்பிடித்து எரிந்து விடுகிறது. நிர்மல் இறந்ததாக போலீஸ் அறிக்கை அளித்தனர்.

உண்மையில், உஷாவின் தாய் தான் சத்தியவதி. பாபு எனும் காதாபாத்திரத்தை உருவாக்கினார் சத்யவதி. நிர்மல் ஜானகியிடம் உண்மையை சொன்னபொழுது, அது நிர்மல் இல்லை பாபு என்று நினைக்கிறாள் ஜானகி. ஜானகி சத்யவதியின் மகள் என்று ஜானகியின் தந்தை கூறுகிறார். அதைக்கேட்டு, நிர்மலை சத்யவதி மன்னிக்கிறார். நிர்மலை கொலைசெய்த குற்றத்திற்காக பாபு சிறை செல்கிறான். நிர்மலை காப்பாற்ற, ராஜகோபால் (ஜெய்கணேஷ்) எனும் வழக்கறிஞரை நியமனம் செய்தார் சத்தியவதி. இறுதியாக, நிர்மலுக்கு விடுதலை கிடைத்ததா? சத்யவதி என்னவானார்? போன்ற கேள்விகளுக்கு விடை காணுதலே மீதிக் கதையாகும்.

ஒலிப்பதிவு
----------

வாலி எழுதிய பாடல்களுக்கு, இளையராஜா இசையமைத்தார்.

1. ஆடை கொண்டு ஆடும் - எஸ். பி. சைலஜா, உன்னி மேனன்
2. என்றும் வானவெளியில் - உன்னி மேனன்
3. நினைத்து நினைத்து வர்ணித்த ஓவியம் - பி. சுசீலா
4. சொல்லிக்கொடு சொல்லிக்கொடு - கங்கை அமரன், பி. ௭ஸ். சசிரேகா

மேற்கோள்கள்
-----------

1. ↑  "www.jointscene.com". .
2. ↑  "popcorn.oneindia.in". .
3. ↑  "cinesouth.com". . 
[*தொடர்பிழந்த இணைப்பு*]
4. ↑  "www.raaga.com". .
5. ↑  "thiraipaadal.com". .
**சுப்பிரமணியம் பூங்கா** எனப் பொதுவாக அறியப்படும் **சுப்பிரமணியம் சிறுவர் பூங்கா** இலங்கையின் வட மாகாணத்தின் தலைநகரான யாழ்ப்பாண நகரில் உள்ள ஒரு நகர்ப்புறப் பூங்கா. இது யாழ்ப்பாணப் பொது நூலகத்துக்கு அண்மையில் அமைந்துள்ளது.

வரலாறு
------

சுப்பிரமணியம் பூங்கா, 1950களில் அப்போதைய யாழ்ப்பாணம் நகரசபையால் உருவாக்கப்பட்டது. உள்ளூர் மருத்துவரான எஸ். சுப்பிரமணியம் இதற்குத் தேவையான பெருந்தொகைப் பணத்தை நகரசபைக்கு அன்பளிப்பாக வழங்கினார். இதனால் இப்பூங்காவுக்கு அவருடைய பெயரில் சுப்பிரமணியம் பூங்கா எனப் பெயரிடப்பட்டது. பின்னாளில் உடுவில் தொகுதி நாடாளுமன்ற உறுப்பினராக இருந்த வி. தர்மலிங்கம் இவருடைய மருமகன்.

உள்நாட்டுப் போர்க் காலத்தில் இது பெருமளவு சேதம் அடைந்தது. குறிப்பாக 1990ல் இடம்பெற்ற தாக்குதல் நடவடிக்கைகளில் இது முற்றாகவே அழிவுற்றது. தொடர்ந்து 14 ஆண்டுகள் பயன்படாமல் இருந்த இப்பூங்கா 2004 ஆம் ஆண்டில், யுனிசெவ் வழங்கிய 2 மில்லியன் இலங்கை ரூபாவைப் பயன்படுத்தி திருத்தி அமைக்கப்பட்டது. திருத்தப்பட்ட பூங்காவை 2006 மே 7ம் தேதி அப்போதைய மாவட்டச் செயலாளர் கே. கணேஷ் மக்கள் பயன்பாட்டுக்காகத் திறந்து வைத்தார். 2010ல் பூங்காவின் முக்கிய அம்சமாக இருந்த அலங்கார நீரூற்று கொழும்பைச் சேர்ந்த தனியார் நிறுவனமான எல். பி. பினான்ஸ் நிறுவனத்தினால் திருத்தி அமைக்கப்பட்டது.

மேற்கோள்கள்
-----------

1. 1 2 3  Arumugam, S. (1997). *Dictionary of Biography of the Tamils of Ceylon*. பக். 213. .
2. 1 2  "Subramanium Park in all its former glory". *Ceylon Today*. 18 March 2013. Archived from the original on 4 மார்ச் 2016. .
3. 1 2  "affna Subramaniam Park under renovation". *TamilNet*. 6 September 2004. .
4. ↑  Kathirgamathamby, S. (8 May 2006). "Leisure park in Jaffna after fifteen years". *Daily News (Sri Lanka)*. Archived from the original on 3 ஜூலை 2013. .
5. ↑  "LB Finance In Jaffna". *The Sunday Leader*. 31 October 2010. Archived from the original on 3 மார்ச் 2016. .
**பஜ்ரங் புனியா** என்பவர் இந்திய நாட்டின் ஒரு மற்போர் வீரர். இவர் பிறந்த தேதி பிப்ரவரி 26, 1994

வாழ்க்கை
--------

இந்தியாவில், ஹரியானா மாநிலத்தில் ஜாஜ்ஜார் மாவட்டத்தில் உள்ள கெளடான் கிராமத்தில் புனியா பிறந்தார். இவர் தனது ஏழு வயதில் மற்போர் கற்கத் தொடங்கினார் மற்றும் அவரது தந்தை விளையாட்டை கற்க இவரை ஊக்கப்படுத்தினார். இந்திய விளையாட்டு ஆணையத்தின் பிராந்திய மையத்தில் சேர்ந்து கற்பதற்காக இவரது குடும்பம் சோனாபாட்டிற்கு 2015 ஆம் ஆண்டு குடிபெயர்ந்தனர். தற்போது இவர் இந்திய இரயில்வேயில் இரயில் பயணச்சீட்டு பரிசோதகர் (TTE) பதவியில் பணியாற்றுகிறார். அவரது குடும்பத்தினர் புனியாவை ஹரியானா காவல்துறையின் துணை கண்காணிப்பாளர் பணியில் சேர விரும்பம் தெரிவித்துள்ளன்ர்.

2013 ஆசிய மற்போர் போட்டி
------------------------

இந்தியாவின் புதுதில்லியில் நடைபெற்ற 60 கி எடைப்பிரிவிற்கான மற்போர் அரையிறுதிச் சுற்றில் புனியா 3-1 என்ற புள்ளிகளில் தென் கொரிய வீரர் ஹவாங் ரயாங் ஹாக்கிடம் தோற்று வெண்கலப் பதக்கம் பெற்றார்.

2014 பொதுநலவாய விளையாட்டுக்கள்
------------------------------

கிளாஸ்கோவ், ஸ்காட்லாந்தில் நடைபெற்ற பொதுநலவாயப் போட்டியில், 61 கி எடைபிரிவில் மற்போர் போட்டியில் புனியா வெள்ளிப் பதக்கம் வென்றார்.

2018 பொதுநலவாய விளையாட்டுக்கள்
------------------------------

ஆஸ்திரேலியாவில் உள்ள கோல்ட்கோஸ்ட் நகரத்தில் நடைபெற்ற 65 கி எடைப்பிரிவிற்கான மற்போர் இறுதிப் போட்டியில் புனியா தங்கம் வென்றார்.

2018 ஆசிய விளையாட்டுக்கள்
-------------------------

ஆகத்து 19 ஆம் தேதி அன்று இந்தோனேசியாவில் நடைபெற்ற 65 கி எடைப்பிரிவிற்கான மற்போர் இறுதிப் போட்டியில் புனியா, சப்பான் வீரரை வென்று தங்கம் வென்றார்.

உலக மல்யுத்தப் போட்டி
---------------------

2018 அக்டோபரில் அங்கேரியில் நடந்த மல்யுத்தப் போட்டியில் வெள்ளிப்பதக்கம் வென்றார். இந்தப் போட்டியில் அரை இறுதியில் கியூபாவின் வால்டெல் டோபியரை வீழ்த்தி இறுதிப்போட்டிக்குள் நுழைந்தார். இறுதிப்போட்டியில் சப்பானிய வீரர் டகுடோ ஒடோகுரோவை எதிர்கொண்ட இவர் தோல்வியடைந்தார். முன்னதாக இவர் 2013 ஆம் ஆண்டில புடாபெஸ்டில் நடந்த உலக மல்யுத்தப்போட்டியில் வெண்கலப் பதக்கம் வென்றுள்ளார்.

2021 டோக்கியோ ஒலிம்பிக் போட்டி
------------------------------

2020 டோக்கியோ ஒலிம்பிக் போட்டியில் 7 ஆகஸ்டு 2021 அன்று ஆண்கள் 65 கிலோ எடைப் பிரிவில் வெண்கலப் பதக்கம் வென்றார்.

மேற்கோள்கள்
-----------

1. ↑  "India dominates". *தி இந்து*. 7 November 2016. Archived from the original on 8 November 2016.. பார்த்த நாள்: 8 November 2016.
2. ↑  Saini, Ravinder (31 July 2014). "Silver medallist Bajrang’s native village erupts in joy". *The Tribune*. Tribune News Service. Archived from the original on 3 March 2018.. பார்த்த நாள்: 6 April 2018.
3. 1 2  Wins gold medal in Asian Wrestling Championship; father seeks DSP’s post for grappler, The Tribune, 14-May-2017
4. ↑  "Glasgow 2014 - Bajrang Bajrang Profile".. பார்த்த நாள்: 2015-10-30.
5. ↑  "Wrestler Bajrang Punia brings India first Asian Games gold" (in en-US). *The Indian Express*. 2018-08-20. .
6. ↑
7. ↑  Tokyo Olympics: Bajrang Punia wins bronze medal in men's 65kg wrestling
8. ↑  பஜ்ரங் புனியா: பள்ளியை தவிர்க்க மல்யுத்தம் பயின்றது முதல் ஒலிம்பிக் பதக்கம் வென்றது வரை
**பழுப்புமஞ்சள் புள்ளி பொன்முதுகு மரங்கொத்தி** (*Chrysocolaptes lucidus*) என்பது பிசிடே குடும்பத்தைச் சேர்ந்த ஒரு பறவையாகும். இது பிலிப்பீன்சு தீவுகளான போகொல், லெய்டே, சமர், பிலிரான், பனான், மிண்டனாவோ, பாசிலன், சமல் ஆகிய இடங்களில் காணப்படுகிறது. இது சில நேரங்களில் பெரிய பொன்முதுகு மரங்கொத்தியின் துணையினமாகக் கருதப்படுகிறது.

விளக்கம்
--------

புறாவை விடப் பெரியதான இப்பறவை சுமார் 31 செ. மீ. நீளம் இருக்கும். இதன் அலகு கொம்பு நிறமான பழுப்பு நிறத்திலும், விழிப்படலத்தின் வெளி வட்டம் சிவப்பாகவும் உள்வட்டம் இளமஞ்சள் கலந்த இளஞ்சிவப்பாக இருக்கும். கால்கள் கருஞ்சாம்பல் தோய்ந்த பசுமையாக இருக்கும். இந்த மரங்கொத்தியின் உச்சந்தலை கொண்டை ஆழ்ந்த சிவப்பாக இருக்கும். பிடரியும், பின் கழுத்தும் வெள்ளையாக இருக்கும். முதுகும் தோள்பட்டையும் பொன்நிறந்தோய்ந்த ஆலிவ் நிறமாக இருக்கும். பிட்டம் ஆழ்ந்த சிவப்பாக இருக்கும். வால் மேல் போர்வை இறகுகளும் வாலும் கறுப்பு நிறமாக இருக்கும். கன்னங்களும் மோவாயும் வெண்மை நிறமாக இருக்கும். கன்னங்களின் மீது இரு கறுப்புக் கோடுகள் தொடங்கி அவை தொண்டையின் பக்கங்களில் சேரும். மோவாய் முன் கழுத்து வழியாக அகன்ற கறுப்புக் கோடு செல்லக் காணலாம். பெண் பறவை தோற்றத்தில் ஆண் பறவையை ஒத்திருக்கும் என்றாலும் உச்சந்தலையும் கொண்டையும் மட்டும் கறுப்பாக வெண்புள்ளிகளோடு காட்சியளிக்கும்.

பரவலும் வாழிடமும்
-----------------

பழுப்புமஞ்சள் புள்ளி பொன்முதுகு மரங்கொத்தியானது தென்னிந்தியாவிலும், இலங்கையிலும், தென்கிழக்கு ஆசியாவிலும் காணப்படுகிறது. தென்னிந்தியாவில் மேற்குத் தொடர்ச்சி மலைகள் சார்ந்த பகுதிகளில் பசுமை மாறாக் காடுகளிலும், புதர் காடுகளிலும், சிறு காடுகளிலும் காணப்படுகிறது. கடற்கரை ஒட்டிய பகுதிகளில் காணப்படுவதில்லை.

நடத்தை
------

பழுப்புமஞ்சள் புள்ளி பொன்முதுகு மரங்கொத்தியானது இணையாக இரைதேடி பறந்து திரியும். மரத்திற்கு மரம் விரைவாக சத்தமிட்டவாறு பறக்கும். கூச்ச சுபாவமுள்ள இது மரங்களில் மறைந்து இருக்கும் என்பதால் இதனைக் காண்பது அரிது. மரங்களின் பின்னால் ஒளிந்து கொண்டு தலையையும், கழுத்தையும் காட்டக்கூடியது. இதன் கன்னங்களில் காணப்படும் வெண்கோடுகளைக் கொண்டு அடையாளம் காண இயலும். பூச்சிகளையும், அவற்றின் முட்டைகளையும் உணவாக கொள்ளும். அலறும் குரலில் சிரிப்பதுபோலக் கத்தக்கூடியது.

இவை பொதுவாக திசம்பர் முதல் மார்ச் வரை இனப்பெருக்கம் செய்கின்றன. தரையில் இருந்து இரண்டு மீட்டர் முதல் 20 மீட்டர் உயரம் வரையில் மரங்களில் பொந்து அமைக்கும். பொந்தானது எட்டு செ. மீ. விட்டத்தில் நீள் வட்டமாக இருக்கும். பொந்து முதலில் நீளவாக்கில் சென்று பின்னர் கீழ் நோக்கித் திரும்பி சுமார் 30 செ.மீ. ஆழம் கொண்டதாக இருக்கும். பொதுவாக இரு ஒரு வெள்ளை முட்டையை இடும். அரிதாக இரண்டு முட்டைகளை இடுவதும் உண்டு.

மேற்கோள்கள்
-----------

1. ↑  BirdLife International (2016). "*Chrysocolaptes lucidus*". *IUCN Red List of Threatened Species* **2016**: e.T22726539A94924653. doi:10.2305/IUCN.UK.2016-3.RLTS.T22726539A94924653.en.. பார்த்த நாள்: 11 November 2021.
2. 1 2 3 4   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 333-334.

 பொதுவகத்தில் Chrysocolaptes lucidus பற்றிய ஊடகங்கள்

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q867085
* விக்கியினங்கள்: Chrysocolaptes lucidus
* Avibase: 796FDA2E6685BDBA
* BirdLife: 22726539
* BOLD: 25376
* ஈபேர்டு: busfla1
* GBIF: 2478040
* iNaturalist: 204485
* IRMNG: 11267452
* ITIS: 554152
* IUCN: 22726539
* என்.சி.பி.ஐ: 315365
* Xeno-canto: Chrysocolaptes-lucidus

 |
**சாட்சியாபுரம்** (*Satchiyapuram*) என்பது இந்தியாவின் தமிழ்நாட்டில் விருதுநகர் மாவட்டம், சிவகாசி வட்டத்தில், சிவகாசி நகரின் மேற்கே புதிய குடியிருப்பு பகுதியாக அமைந்துள்ளது. சிவகாசி - திருவில்லிபுத்தூர் சாலையில் சிவகாசி நகரிலிருந்து 3 கிலோமீட்டர் தொலைவில் இப்பகுதி அமைந்துள்ளது. கி.பி.1864-ல் மேலைநாட்டு கிறித்துவ சமய தொண்டர்கள், இங்கு தங்களுக்கான புதிய குடியிருப்புக்களை உருவாக்கி தங்கி சமயத் தொண்டாற்றினர். இவர்களில் முதன்மையானவர்கள் த. கெ. ராக்லாண்ட் மற்றும் மெடோசு ஆகியோர் ஆவர். இவர்களில் மெடோசு இங்கிலாந்தில் தனது சொந்த ஊரின் நினைவாக இப்புதிய குடியிருப்புக்கு ஆங்கிலத்தில் விட்னசகாம் என்பதனை சாட்சியாபுரம் என மொழி பெயர்ப்பு செய்து, பெயர் சூட்டினார்.

முக்கிய இடங்கள்
---------------

1. சி. எஸ். ஐ. செவித்திறன் குறைவுடையோர் உயர் நிலைப்பள்ளி, எல்வின் நிலையம்
2. சி. எஸ். ஐ. மனவளர்ச்சி குறைவுடையோர் பள்ளி, எல்வின் நிலையம்
3. சி. எஸ். ஐ.தொடக்கப்பள்ளி, வடக்கு சாட்சியாபுரம்
4. சி. எம். எஸ். நடு நிலைப்பள்ளி
5. எஸ். சி. எம். எஸ். பெண்கள் மேனிலைப்பள்ளி
6. வட்டாட்சியர் அலுவலகம்
7. ஊராட்சி ஒன்றிய அலுவலகம்
8. கோட்டாட்சியர் அலுவலகம்
9. வணிக வரித்துறை அலுவலகம்
10. மகளிர் காவல் நிலையம்
11. ஆயுதப் படை நிலையம்
12. சிறுவர் பூங்கா
13. தொடருந்து நிலையம்
14. காவலர் குடியிருப்பு
15. அரசு ஊழியர் காலனி
16. ஸ்டேட் பேங்க் காலனி
17. ஆசிரியர் காலனி
18. வீட்டு வசதி வாரிய குடியிருப்பு

மேற்கோள்கள்
-----------

1. ↑
2. ↑  "About Us". .